**PUNKALAITUMEN SEURAKUNNAN**

**TALOUSARVIO 2023 SEKÄ**

**TALOUS- JA TOIMINTASUUNNITELMA**

**VUOSILLE 2024–2025**

Kuva, joka sisältää kohteen teksti

Kuvaus luotu automaattisesti

Sisällys

[Kirkkoherran esipuhe ja vuoden 2023 painopisteet 2](#_Toc119579717)

[Talousarvion 2023 laadinnan lähtökohdat 4](#_Toc119579718)

[1. Sitovuustasot, seuranta ja talousarviovalmistelut 7](#_Toc119579719)

[2. Tilivelvolliset 7](#_Toc119579720)

[Käyttötalousosa 8](#_Toc119579721)

[1. Hallinto 8](#_Toc119579722)

[2. Seurakunnallinen toiminta 12](#_Toc119579723)

[3. Hautaustoimi 18](#_Toc119579724)

[4. Kiinteistötoimi 19](#_Toc119579725)

[Tuloslaskelmaosa 23](#_Toc119579726)

[Investointiosa 24](#_Toc119579727)

[Rahoitusosa 25](#_Toc119579728)

[Henkilöstö 2023 26](#_Toc119579729)

[Hautainhoitorahasto 27](#_Toc119579730)

# Kirkkoherran esipuhe JA vuoden 2023 painopisteet

Punkalaitumen seurakunnassa on menneinä vuosina kiinnitetty huomiota talouden tasapainottamiselle, jolla luodaan pitkäjänteisesti edellytyksiä varsinaiselle seurakunnalliselle toiminnalle. Vuonna 2022 hyväksyttiin kiinteistöstrategia, mikä luo suuntaviivat tuleville vuosille.

Seurakunnan työntekijäresurssit on optimoitu tämän hetkisen talouden ja toiminnan tasolle niin, että vireä seurakunnallinen toiminta voisi jatkua yhteistyössä seurakuntalaisten, yhteisöjen, muiden yhteistyötahojen sekä naapuriseurakuntien kanssa. Seurakuntalaisten ja vapaaehtoisten toimintamahdollisuuksia seurakunnan toiminnan suunnittelussa ja toteutuksessa vahvistetaan.

Elämme koronan jälkeistä aikaa. Moni tuttu toiminta on ollut kokonaan tai osittain ”tauolla” jo parin vuoden ajan. Työssä joudutaan koko ajan arvioimaan sitä, mitä vanha toiminta on hyvä jatkaa, mikä ei enää toimi ja mitä uutta nyt tarvitaan. Ihmisten kohtaaminen ja mahdollisuus yhteen tulemiseen ovat entistä merkityksellisimpiä. Keväällä 2022 alkaneen Ukrainan sodan vaikutukset nousseina kustannuksina elämän eri aloilla lisäävät diakoniatyön sekä henkisen tuen tarvetta. Euroopassa meitä lähellä oleva itäisen naapurimaamme aloittama sota luo epävarmuutta ja pelkoa kaikille. Kirkon tehtävä on tukea ihmisiä pelkojen ja epävarmuuden keskellä. Usko ja luottamus ihmisiä suurempaan Kaikkivaltiaaseen Jumalaan on kautta aikojen ollut ihmisille turvaa tuova sanoma.

Urjalan seurakunnan kanssa vuonna 2021 aloitettua yhteistyön tutkimista ja toteuttamista jatketaan. Tavoitteena on molempien seurakuntien resurssien järkevä kohdentaminen sekä toiminnan monipuolistaminen. Punkalaitumen seurakunnan haasteena on ikärakenne. Lasten ja nuorten osuus jäsenistöstä vähenee, mutta seurakunta haluaa panostaa heidän sekä perheiden kohtaamiseen. Tulevina vuosina ikääntyvien määrä kasvaa jatkuvasti. Tämä merkitsee tulevina vuosina hautaan siunaamisten lisääntymistä ja samalla resurssien lisätarvetta tässä työssä.

Punkalaitumen seurakunnassa liitytään kokonaiskirkon Saavutettavuus-, Yhdenvertaisuus- ja Hiilineutraali kirkko –ohjelmiin ja ne ohjaavat päätöksentekoa uusissa ratkaisuissa.

Punkalaitumen seurakunnan kirkkoherran virkaa on vuoden 2022 aikana hoitanut Urjalan seurakunnan vs. kirkkoherra, rovasti Auni Kaipia 40 % virkamääräyksellä. Tuomikapituli on antanut 16.11.2022 olleessa istunnossaan vastaavan virkamääräyksen Auni Kaipialle vuodelle 2023. Tänä aikana tutkitaan Punkalaitumen seurakunnan tulevaisuuden näkymiä, –toiveita ja mahdollisuuksia. Niiden pohjalta haetaan vakinainen ratkaisu kirkkoherran viran hoitamiseen.

Punkalaitumen seurakunnan 13.9.2022 pidetyssä kirkkovaltuustoseminaarissa, luottamushenkilöt ja työntekijät etsivät yhteisessä työskentelyssä seuraavan vuoden tärkeimpiä painopistealueita, jonka suuntaisesti jokainen työala asettaa tavoitteensa vuodelle 2023.

PUNKALAITUMEN SEURAKUNNAN PAINOPISTEET VUODELLE 2023:

1. Kiinteistöstrategian käytäntöön paneminen
2. Tehdään uusi rippikoulutyön paikallissuunnitelma yhteistyössä perheiden kanssa
3. Lisätään yhteistyötä naapuriseurakuntien kanssa

Auni Kaipia

# TalousArvion 2023 laadinnan lähtökohdaT

Seurakuntien strategia tulevia vuosia varten tulee nyt laatia ottaen huomioon niukkenevat resurssit. Kun resurssit niukkenevat, pitää miettiä keinoja talouden tasapainottamiseksi. Säästöä voidaan aikaansaada luopumalla kiinteistöistä ja panostamalla tilojen monikäyttöisyyteen, luopumalla joistain työmuodoista, keskittämällä toimintaa, kokeilemalla uusia toimintatapoja tai kehittämällä yhteistyötä muiden seurakuntien ja toimijoiden kanssa. Vapaaehtoiset ovat merkittävä apu toiminnan järjestämisessä henkilöstöresurssien niuketessa. Mikäli edellä mainitut keinot eivät riitä, yhtenä vaihtoehtona on taloudellisesti ja toiminnallisesti järkevää selvittää myös mahdollisuus seurakuntarakennemuutokseen. Seurakuntaliitos voi olla positiivinen muutos, uusi mahdollisuus, joka turvaa alueen seurakunnallisen toiminnan, luo mahdollisuudet monipuolisempaan toimintaan ja parantaa henkilöstön työhyvinvointia. Koska monilla seurakunnilla taloudellinen tilanne on vielä verraten hyvä, tulevaisuuden strategiaa ja ratkaisuja kannattaa valmistella huolellisesti.

Suomen taloudellisen kehityksen on arvioitu kasvavan maltillisesti vuoteen 2023 asti. Kansantalouden tuotanto (BKT) on arvioitu kasvavan 1,1 % vuonna 2023 ja 1,3 % vuonna 2024. Venäjän hyökkäyksellä Ukrainaan on vaikutuksia talouskasvuun energian, raaka-aineiden ja ruuan kasvavien hintojen myötä. Venäjän hyökkäystoimet jatkuvat edelleen ja tulevaisuuden näkymät herättävät epävarmuutta. [[1]](#footnote-2)

Julkisyhteisöjen taloudenhoidon perustana on talouden tasapaino. Käytännössä talous on aina yli- tai alijäämäinen, mutta pitkällä aikavälillä sen tulee olla keskimäärin tasapainossa. Suunnitellessa taloutta, tulee ottaa huomioon seurakunnan talouden nykytilan yli- tai alijäämäisyys. Taloustilanteen parantamiseksi Kirkkohallitus suosittelee kiinteistöjen määrän vähentämistä, käyttö- ja ylläpitokustannusten karsimista sekä henkilöstökulujen määrän vähentämiseen liittyviä ratkaisuja.

Kirkkohallituksen ohjeistuksen mukaisesti kriisiytyvän seurakuntatalouden mittarit ovat seuraavat:


* *Tilikauden tulos ilman kertaluonteisia eriä on negatiivinen kolmena peräkkäisenä vuonna tai tilikauden tulos on negatiivinen ilman kertaluonteisia eriä ja kirkollisveroprosentti on 2 tai korkeampi.*
* *Taseessa oleva edellisten tilikausien yli/alijäämä on tilinpäätöksen mukaan menossa alijäämäiseksi eikä sen kattamista seuraavan kolmen vuoden aikana voida osoittaa ilman kertaluonteisia eriä tai metsänhoitosuunnitelman ylittävää puun myyntiä.*
* *Maksuvalmius on alle 90 päivää tai heikkenee kolmena peräkkäisenä vuonna.*
* *Henkilöstömenojen osuus toimintakuluista kasvaa kolmena peräkkäisenä vuonna.*

Punkalaitumen osalta mikään näistä ei täyttynyt vuonna 2021.

Seurakunnan jäsenmäärä laski vuoden 2021 aikana 3,6 %. Kirkosta erosi vuonna 2021 yhteensä 18 henkilöä, kirkkoon liittyi vastaavasti 10 henkilöä. Seurakunnasta muutti pois 37 henkeä enemmän kuin mitä seurakuntaan muutto oli. Lapsia kastettiin 13 ja kuolleita oli 53. Jäsenmäärä väheni 85 hengellä. Seurakunnan jäsenmäärä oli vuoden 2021 lopussa oli 2283 jäsentä *(vrt. 2368 vuonna 2020, 2400 vuonna 2019, 2480 vuonna 2018 ja 2551 henkeä vuonna 2017)*.

Tulevien vuosien toimintakyvyn, seurakuntalaisten palveluiden ja kirkkolain edellyttämien tehtävien turvaamiseksi seurakunnan tulee huolehtia riittävästä maksuvalmiudesta, pääomasta ja rahoitusomaisuudesta, joilla varmistetaan toiminnan jatkuvuus.

Taloudellisen kantokyvyn osalta on tärkeää kiinnittää huomiota verotulojen kehitykseen, kirkollisveroa maksavien jäsenten määrään ja tämän jäsenmäärän kehitykseen. Alla olevassa taulukossa on esitetty seurakunnan jäsenten ikärakenne 31.12.2021 sekä Kuntaliiton ennuste kunnan ikärakenteesta vuoteen 2040 asti.



## Sitovuustasot, seuranta ja talousarviovalmistelut

Tehtäväalueiden työntekijät ja luottamushenkilöt ovat käsitelleet yleisellä tasolla tavoitteita valtuustoseminaarissa 13.9.2022, ja sen jälkeen työryhmät ovat työntekijän johdolla asettaneet tavoitteet vuodelle 2023. Tavoitteet ja niiden saavuttamiseksi tarvittavat toimenpiteet sekä tavoitteiden saavuttamista mittaavat mittarit ovat omana ryhmänään ennen euromääräisiä osioita. Työntekijöiden koulutusmäärärahat on merkitty suoraan työalojen määrärahoihin. Työntekijät arvioivat asettamiaan tavoitteita vuoden 2024 alussa, jolloin tehdään toimintakertomus vuodelta 2023.

* Seurakunnan pääluokat jakautuvat yleishallinnon, seurakuntatyön, hautaustoimen ja kiinteistötoimen pääluokkiin, joiden sitovuustaso on pääluokkataso. Ne esitetään kirkkovaltuustolle ja -neuvostolle kukin yhtenä kokonaisuutena, ja kustakin vastuussa oleva viranhaltija vastaa niistä nettoperiaatteella (toimintakate).
* Talousarvion toteutumista seurataan vuoden aikana kirkkoneuvostossa
* Investoinneissa sitovuustaso on valtuustoon nähden koko investointiosan netto ja kirkkoneuvostoon nähden hanketaso.
* Sisäiset erät eivät ole sitovia.
* Työalojen varojen käytöstä vastaavat työntekijät seuraavat *toimintakatteen puitteissa ja tiliryhmätasolla* määrärahojen riittävyyttä.
* Kirkkoneuvosto päättää Punkalaitumen seurakunnan rahavarojen sijoittamisesta. Sijoitustoiminnan pohjalla tulee olla kirkkoneuvoston hyväksymä sijoitusstrategia/–suunnitelma.

## Tilivelvolliset

Kirkkolain 15 luvun 5 §:n mukaan tilivelvollisella tarkoitetaan luottamushenkilöä tai viranhaltijaa,

1. joka päättää menoa tai tuloa koskevasta toimenpiteestä tai ottaa osaa sellaisen päätöksen

tekemiseen;

2. joka hyväksyy maksettavaksi menon tai vastaanotettavaksi tulon;

3. jonka hallussa on seurakunnan taloudellisia etuja, varojen hoitoa ja tilinpitoa.

4. jonka tehtävänä on valvoa seurakunnan taloudellisia etuja, varojen hoitoa tai tilinpitoa (esim. luottamushenkilöistä koostuvat sisäisen valvonnan toimijat).

Tilivelvolliseksi ei kuitenkaan katsota kirkkovaltuuston jäsentä eikä tilintarkastajaa.

# Käyttötalousosa

## Hallinto

**Hallintoelimet**

Vastuuhenkilö: Kirkkoherra

Toiminta-ajatus/tehtävä:

Kirkkovaltuusto käyttää seurakunnan ylintä päätösvaltaa ja päättää seurakunnan toiminnan ja talouden päälinjoista, perittävästä kirkollisverosta, rakennushankkeista ja virkojen perustamisesta ja lakkauttamisesta.

Kirkkoneuvosto johtaa seurakunnan käytännön toimintaa ja hallintoa ja toimii kirkkovaltuuston valmistelu- ja täytäntöönpanoelimenä.

*Talousarvion tavoitteet ja tunnusluvut Toteuma*

Kirkkovaltuuston kokoukset: toiminta- ja

taloussuunnitelmakokoukset, toimintakertomus-

kokous sekä tilinpäätös- ja tuloveroprosenttikokoukset.

Kirkkoneuvosto kokoontuu pääsääntöisesti kerran

kuukaudessa.

**Kirkolliset vaalit**

Seurakuntavaalit on pidetty vuonna 2022. Punkalaitumen äänestysprosentti oli 34 ja nuorten äänestysprosentti 48

**Tilintarkastus**

Tilintarkastustoiminta kilpailutetaan vuoden 2023 alussa.

Tilintarkastuksen budjetointi: Kirkkojärjestyksen 15 luvun 8 ja 9

pykälien mukaisista tehtävistä 3 päivää. Yhteisvastuukeräyksen

tilityksen tarkastus ½ päivää. Tietohallinnon ja tietoturvallisuuden

tarkastus ½ päivää

**Taloushallinto**

Talous- ja henkilöstöhallinto, muu yleishallinto

Vastuuhenkilö: Kirkkoherra ja talouspäällikkö

Resurssi: Talouspäällikkö, 35 % , kirkkoherra

Toiminta-ajatus/tehtävä:

Taloushallinto ja muu yleishallinto ovat seurakunnan tukipalveluja, joiden tarkoituksena on tuottaa talous- ja henkilöstöhallinnon palvelut sekä muut hallinnon tukipalvelut seurakunnassa yhteistyössä Kirkon palvelukeskuksen ja Tampereen IT-keskuksen (Helppari) kanssa.

Muu yleishallinto kattaa muun muassa seurakunnan posti- ja puhelinpalvelut ja suuren osan tietoliikenne- ja it-palveluista.

|  |
| --- |
| *Talousarvion tavoitteet ja tunnusluvut: Toteuma*  Luottamushenkilöiden ja henkilöstön yhteinen  strategiatyöskentely ennen seuraavan vuoden talous- ja  toimintasuunnitelman laatimista  Säännölliset työpaikkapalaverit koko henkilöstön  voimin.  Yhteistyömahdollisuuksien kartoitus naapuri-  seurakuntien ja muiden toimijoiden kanssa. |

**Kirkonkirjojenpito**

Vastuuhenkilö: Kirkkoherra

Resurssi: Talouspäällikkö, 10 %

Toiminta-ajatus/tehtävä:

Ylläpitää seurakunnan jäsentietojärjestelmää.

|  |
| --- |
| *Talousarvion tavoitteet ja tunnusluvut Toteuma*  Tampereen aluekeskusrekisterin tietojen ylläpito  oman seurakunnan osalta. |

**Kirkkoherranvirasto**

Vastuuhenkilö: Kirkkoherra

Resurssi: Talouspäällikkö, 35 %

Toiminta-ajatus/tehtävä:

Seurakunnan paikallisesti toimiva toimisto, joka palvelee seurakuntalaisia sekä muita sidosryhmiä seurakunnan sekä viranomais- että toiminnallisissa asioissa.

|  |
| --- |
| *Talousarvion tavoitteet ja tunnusluvut Toteuma*  Tuottaa seurakunnan jäsenille laadukkaita asiakirjoja.  Kirkkoherranviraston ilmoitustaulusta huolehtiminen.  Seurakunnan arkiston ylläpito.  Toimitus-ja tilavarausten hoitaminen. |

**IT-aluekeskus**

Kirkon palvelukeskus, Tampereen IT-keskus

**Viestintä**

Vastuuhenkilö: Kirkkoherra

Resurssi: Kasvatustyöntekijä 10 %, kanttori 10 %



*Kirkkovaltuuston myöntämät käyttötalousmäärärahat (toimintakate)*

**Maksut:**

|  |
| --- |
| **Virkatodistuksista ja selvityksistä on voimassa seuraavaa hinnoitteluperuste:** |
| [Virkatodistushinnasto - evl.fi](https://evl.fi/tietoa-kirkosta/tilaa-virkatodistus/virkatodistushinnasto) (https://evl.fi/tietoa-kirkosta/tilaa-virkatodistus/virkatodistushinnasto) |
| **Adressit** 10,- |

## **Seurakunnallinen toiminta**

**Jumalanpalveluselämä**

Vastuuhenkilö:Kirkkoherra

Resurssi: Kirkkoherra 15 %, seurakuntapastori 20 %, kanttori 20 %, seurakuntamestari 15 %, muut seurakunnan työntekijät, vapaaehtoiset ja seurakuntalaiset.

Toiminta-ajatus/Tehtävä:

Jumalanpalvelus kokoaa yhteen kaikkia seurakuntalaisia. Korona-epidemian jälkeen seurakuntalaisia rohkaistaan lähtemään yhteiseen messuun.

|  |
| --- |
| *Talousarvion tavoitteet ja tunnusluvut Toteuma*  Tehdään messuja yhdessä seurakuntalaisten kanssa.  Kehitetään vapaaehtoisten tehtäviä ja kutsutaan uusia vapaaehtoisia  mukaan.  Toteutetaan vakiintuneet kirkkopyhät eri kohderyhmien ja yhdistysten kanssa  ja etsitään kaksi uutta yhteistyötahoa.  Yhteistyö naapuriseurakuntien kanssa.  Kirkkoretki Urjalan seurakunnan messuun.  Kiinteistöstrategian toteuttaminen siten, että tiloista tulee tarkoituksen-  mukaiset myös jumalanpalveluselämän kannalta. |

**Kirkolliset toimitukset**

Vastuuhenkilö: Kirkkoherra

Resurssi: Kirkkoherra 30 %, seurakuntapastori 35 %, kanttori 30 %, seurakuntamestari 15 %

Toiminta-ajatus/Tehtävä:

Kirkolliset toimitukset toimitetaan kirkon oppien mukaan. Kirkollisissa toimituksissa (kaste, avioliittoon vihkiminen tai avioliiton siunaaminen, hautaan siunaaminen) seurakunta liittyy jäsentensä elämänkaaren merkityksellisiin vaiheisiin. Seurakunta jakaa jäsentensä ilot ja surut, tuo toivoa ja lohdutusta sekä rukoilee seurakuntalaisten kanssa.

**Hautaan siunaaminen**

**Muut kirkolliset toimitukset**

|  |
| --- |
| *Talousarvion tavoitteet ja tunnusluvut Toteuma*  Toimituskeskustelut hoidetaan laadukkaasti siten, että jokaisen  elämäntilanne ja tarpeet otetaan huomioon.  Tarjotaan osallistujille mahdollisuutta olla mukana  toteuttamassa toimituksia.  Kiinteistöstrategian toteuttamisessa otetaan huomioon se,  miten toimitilat palvelevat kirkollisia toimituksia. |

**Muut seurakuntatilaisuudet**

Vastuuhenkilö: Kirkkoherra

Resurssi: Kirkkoherra 20 %, seurakuntapastori 10 % , kanttori 10 %, diakonissa 20 %

Toiminta-ajatus/tehtävä:

Muut seurakuntatilaisuudet ovat eri tyyppistä seurakunnan kokoavaa toimintaa joko kaikille seurakunnan jäsenille tai tietyille kohderyhmille.

|  |
| --- |
| *Talousarvion tavoitteet ja tunnusluvut Toteuma*  Miesten illat, suunnitellaan ja toteutetaan yhdessä miesten  kanssa, kutsutaan mukaan uusia osallistujia.  Naisten päivän tapahtuma.  Kinkerit.  Kutsutaan naapuriseurakuntien jäseniä mukaan tilaisuuksiin.  Aikuistyön toimintaa yhdessä Urjalan seurakunnan kanssa.  Kiinteistöstrategian toteutuksessa huolehditaan että tilat sopivat  myös erilaisiin kokoontumisiin. |

**Musiikki**

Vastuuhenkilö: Kanttori

Resurssi: Kanttori 20 %, erilaiset kuorot

Toiminta-ajatus/tehtävä:

Musiikki palvelee, koskettaa, lohduttaa ja luo yhteisöllisyyttä. Musiikki on osa seurakunnan arkielämää.

|  |
| --- |
| *Talousarvion tavoitteet ja tunnusluvut: Toteuma*  Käynnistetään urkujen peruspudistuksen valmistelu.  Yhteistyö naapuriseurakuntien kanssa: laulu- ja pianomusiikin konsertti  kanttorien voimin.  Suomalainen messu yhteistyöprojektina.  Musiikkiprojekti yhdessä seurakunnan nuorten kanssa. |

**Rippikoulu**

Vastuuhenkilö: Seurakuntapastori

Resurssi: Seurakuntapastori 15 %, kasvatustyöntekijä 35 %, kanttori 10 %, lähetyssihteeri, diakoni, isoset.

Toiminta-ajatus/tehtävä:

Kristillisen opetuksen antaminen rippikouluikäisille nuorille ja nuorten kokonaisvaltaisen kasvun tukeminen.

|  |
| --- |
| *Talousarvion tavoitteet ja tunnusluvut Toteuma*  Rippikoulu tavoittaa ikäluokasta noin 95 %.  Kiinteistöstrategian toteuttamisessa otetaan huomioon  nuorten tarpeet. |

**Kasvatustyö**

Vastuuhenkilö: Kirkkoherra

Resurssi: Kasvatustyöntekijä 55 %, seurakuntapastori 10 % isoset, oman seurakunnan muut työntekijät, kasvatustyön ryhmäläiset

Toiminta-ajatus/tehtävä:

Kasvatustyön perustana perheiden antaman kristillisen kasvatuksen tukeminen ja seurakunnan kaikenikäisten jäsenten hengellisen elämän hoitaminen. Kasvatustyön yhtenä tarkoituksena on myös lasten ja nuorten kokonaisvaltaisen kasvun tukeminen. Erityispiirteenä on lainsäädäntö, joka rajaa pois uskonnollisen ja hengellisen toiminnan kouluissa ja varhaiskasvatuksen piirissä olevissa toimintayksiköissä.

|  |
| --- |
| *Talousarvion tavoitteet ja tunnusluvut Toteuma*  Vahvistaa lasten ja perheiden luontosuhdetta.  Perheretket eri puolille Punkalaidunta.  Roskakävely.  Kiinteistöstrategian toteuttamisessa otetaan huomioon  nuorten tarpeet. |

**Diakonia**

Vastuuhenkilö: Diakoni

Resurssi: Diakonissa 80 %, seurakuntapastori 10 % sekä muu henkilöstö ja vapaaehtoiset.

Toiminta-ajatus/tehtävä:

Auttaa ja tukea kaikenikäisiä avun tarpeessa olevia punkalaitumelaisia aineellisesti, henkisesti ja hengellisesti.

|  |
| --- |
| *Tavoitteet ja tunnusluvut Toteuma*  Ikäihmisten tavoittaminen ja henkinen ja hengellinen  tukeminen, kotikäynnit, onnittelukäynnit.  Säännöllinen kerhotoiminta, torstaikerhot, arkilounaat,  naisten raamattupiiri.  Työikäisten tavoittaminen, raamattuluennot iltaisin, harrastustoimintaa,  ruoka-apu tarvitsijoille ja ohjaus tarvittaessa sosiaalitoimeen ja Kelaan.  Uusien kohderyhmien löytäminen, omaishoitajien tavoittaminen. |

**YV-keräys**

Vuoden 2023 Yhteisvastuukeräys kerää varoja nuorten väkivallan ja konfliktien ratkaisuun ja ennaltaehkäisyyn teemalla ”Nuoret väkivaltaisessa maailmassa”. Keräystuotoista 40 % lahjoitetaan Suomeen jaettavaksi puoliksi paikallisseurakunnille ja puoliksi Aseman Lapset ry:lle nuorten tukemiseksi tehtävään teemanmukaiseen toimintaan. Tuotosta 60 % ohjataan kansainväliseen apuun Kirkon Ulkomaanavun katastrofirahaston kautta.

**Sairaalasielunhoito**

Ulvilan seurakunnan kehitysvammatyö Antinkartanossa.

**Palveleva puhelin**

Seurakunta osallistuu kirkon keskusteluavun kustannuksiin, arvio noin 600 €.

**Vanhustyö**

Vanhustyö käsittää tällä hetkellä kaksi seurakunnan omistukseen perinnön kautta tulleen asunto-osakkeen omistuksen ja niiden vuokrauksen. Asunnot on päätetty myydä nykyisten vuokralaisten lähdettyä. Toinen on nyt myynnissä.

**Lähetys**

Vastuuhenkilö: Kirkkoherra

Resurssi: Lähetyssihteeri ja muut vapaaehtoiset

Toiminta-ajatus/tehtävä:

Lähetyksen sanoman yllä- ja esilläpito seurakunnan perustehtävänä varainhankinnan ohella. Uuden lähetyssihteerin rekrytointi ja perehdyttäminen.

|  |
| --- |
| *Talousarvion tavoitteet ja tunnusluvut Toteuma*  Lähetystyön tunnettuuden lisääminen. Lähetyskahvilat  ja lähetysjumpat, joissa lähetysinfoa ja Hosainan kuurojen-  koulun esilletuontia.  Kauneimmat joululaulut, lauluillat, kouluvierailut, kerhovierailut  ja rippikoulu.  Motoristikirkon tuotto kuurojenkoululle. |

**Avustukset:**

Suomen Lähetysseura: 6000,00 eur

Pipliaseura 400,00 eur

Kirkon Ulkomaanapu 2000,00 eur

**Toimintarahasto**

Nuorten musiikkitapahtuma, vastuuhenkilö Leena Tasanen 1600,00 eur

Miesten piirin retkeen tai vastaavaan, vastuuhlö Petri Paasikallio 1500,00 eur

Naisten päivän tilaisuus, vastuuhenkilö Jaana Pyykkö 1500,00 eur



*Kirkkovaltuuston myöntämät käyttötalousmäärärahat (toimintakate)*

## Hautaustoimi

**Ruumishuone ja hautausmaa**

**Talousarviovuosi 2023:**

* Seurakunta hankkii akkukäyttöisen siimaleikkurin
* Kesä- ja kausityöntekijöiden resurssitarkistukset ja tarkoituksenmukainen mitoitus

Isojen kivien poistosta ja paikoilleen laitosta huolehtivat kiviliikkeet. Seurakunnan kivien poiston tuntihinta kattaa pienten kivien ja reunakivien poiston. Jos reunakivet poistetaan pysyvästi, seurakunta ei peri siitä maksua.

Seurakuntamestarin palkasta 30 % ja kausityöntekijöiden resurssista olennainen osa kohdistuu hautaustoimeen. Haudankaivuusta on tehty ulkopuolisen urakoitsijan kanssa toistaiseksi voimassa oleva sopimus.

Seurakunnan hautapaikat ovat ainaishautoja sekä 50 vuoden ja 25 vuoden määräaikaishautoja. Uudet haudat annetaan 25 vuoden ajaksi, mutta hautapaikan voi lunastaa uudelleen määräajan päätyttyä.

Kirkkoon kuulumattomien vainajien siunaus- ja hautauspäiviksi esitetään arkipäiviä maanantaista torstaihin. Näin perjantai ja lauantai jäävät kirkon jäsenten hautauspäiviksi.



*Kirkkovaltuuston myöntämät käyttötalousmäärärahat (toimintakate)*

**Hautapaikkamaksut talousarviovuonna 2023:**

Punkalaitumelainen Vieraskuntalainen

2022 2023 2022 2023

Hautapaikka 450 450 600 600

Avaus ja peitto 350 350 550 550

Uurnamaksu 100 100 115 115

Peruskunnostusmaksu 100 100 115 115

Kivien poisto 50 €/h 50 €/h 50 €/h 50 €/h

Haudan uudelleen lunastus 200 200 200 200

Sirottelumaksu 30 30 50 50

Muistolehdon laatan tilaa seurakunta. Laatan hinta on toimittajan kulloinenkin hinta lisättynä 20,00 euron tilauskululla.

## Kiinteistötoimi

Tilastokeskuksen mukaan kiinteistön ylläpidon kustannukset nousivat 10,1 % vuoden 2022 toisella neljänneksellä vuoden 2021 vastaavasta ajanjaksosta. Kiinteistön ylläpidon kulueristä eniten kasvoivat sähkökustannukset, 31,3 %. Veden ja jäteveden kustannukset kasvoivat 3,3 %, korjaukset 9,2 %, lämmitys 13,6 %, jätehuolto 6,0 %, hallinto 3,8 %, käyttö ja huolto 2,9 % sekä ulkoalueiden hoito 3,7 %. Siivouksen kustannukset nousivat 1,5 % ja vahinkovakuutukset 11,1 %.

Kiinteistötoimen kuluista rakennuksille budjetoidaan seurakuntamestarin palkasta 5 % kullekin. Kesätyöntekijöiden palkoista osa budjetoidaan niin ikään rakennusten ja niiden ympäristöjen hoitoon.

**Kiinteistötoimen puolella tärkeimmät isot asiat:**

**Pappila**

1. Pappilan myynti, riippusillan alue ja kirkon takana oleva metsälö jätetään seurakunnan omistukseen.

**Seurakuntatalo**

1. Seurakuntatalon tarveselvitys ja tältä pohjalta hankesuunnittelu. Näiden pohjalta suunnitelmavuosina korjausten ja hankkeiden toteutus

**Kirkko**

1. Kirkon tarveselvitys ja tältä pohjalta hankesuunnittelu. Näiden pohjalta suunnitelmavuosina korjausten ja hankkeiden toteutus. Lisäksi kirkon osalta tutkitaan etummaisten penkkien poistamista (esteettömyys ja turvallisuus).

**Leirimaja**

4. Leirimajan päärakennuksen ja saunarakennuksen julkisivun korjaus- ja maalaustarpeiden kartoitus. Korjaus- ja huoltotoimenpiteiden toteuttaminen talousarviovuonna tai suunnitelmavuosien aikana.

Edellä mainittujen tarveselvitys- ja hankesuunnittelutietojen on oltava käytettävissä syksyllä 2023, jotta tältä pohjalta voidaan laatia vuoden 2024 talousarvio, tehdä tarvittavat investointipäätökset ja hakea mahdolliset avustukset talousarviovuotta 2024 varten.

Vuonna 2022 valmistunutta ja hyväksyttyä kiinteistöstrategiaa toteutetaan vuodesta 2023 alkaen, minkä vuoksi arvioidut vaikutukset nähdään vasta tulevien vuosien toteumaluvuissa.

**Maatalous**

Käsittää pienen peltoalueen vuokratulon.

**Metsätalous**

Metsänhoitoyhdistyksen arvion mukaan vuoden 2023 puun myynnistä saatava tulo olisi 66.135 € ja metsänhoitokulut 19.700,00 €, jossa on mukana vuoden 2022 metsänhakkuusta johtuvaa metsän uudistuskulua 7.200,00 €.

**Rakennusrahasto**



*Kirkkovaltuuston myöntämät käyttötalousmäärärahat (toimintakate)*

**TILOJEN VUOKRAT JA MAKSUT VUONNA 2023:**

**Seurakuntatalon ja kirkon vuokrat**

SRK-talo pikkusali 130,00 € seurakunnan jäsen, 250 € muut

SRK-talo koko tila 190,00 € seurakunnan jäsen, 390 € muut

Kirkko 350,00 €

Kirkko/ohjelmatoimisto 500,00 €

Kirkko/SRK mukana järjestämässä 350,00 €

Kirkko/Kirkkoon kuulumattoman siunaus 500,00 €

Kirkko/vihkiminen muut kuin oman SRK:n jäsenet 150,00 €

Kirkko/siunaaminen muut kuin oman SRK:n jäsenet 150,00 €

Seurakuntatalon vuokraa ei peritä kastejuhlien osalta.

Pöytäliinoista peritään 10,00 euroa/kpl (myös kastejuhlasta), vuonna 2022 hinta on ollut 6,00 €, mutta se ei enää kata kustannuksia.

Seurakuntatalon astioiden käyttö 1,00 €/henkilö.

*Hinnat sisältävät lain mukaan voimassa olevan arvonlisäveron.*

*Seurakuntatalon vuokraa ei peritä paikallisilta sotaveteraanijärjestöiltä.*

**Leirimajan vuokrat/vuorokausi, oman seurakunnan jäsenet ja punkalaitumelaiset yhdistykset**

Päärakennus + kota 100 €

Saunarakennus + kota 100 €

Päärakennus + sauna + kota 150 €

Majoitusrakennus 50 €

Kota 30 €

**Leirimajan vuokrat/vuorokausi, muut**

Päärakennus + kota 150 €

Saunarakennus + kota 150 €

Päärakennus + sauna + kota 200 €

Majoitusrakennus 100 €

Leirimajaa vuokrataan vain ajalla 1.5. – 30.9.2023

Hinnat sisältävät ALV:n

Tilojen vuokraaja siivoaa tilat, vuokraajan lähtiessä tilojen on oltava samassa kunnossa kuin vastaanotettaessa. Muussa tapauksessa seurakunta perii siivouskulut. Leirimajan vuokraa ei peritä paikallisilta sotaveteraanijärjestöltä.

# Tuloslaskelmaosa



Punkalaitumen seurakunnan arvioidaan saavan kirkollisverotuloja noin 525 000 euroa vuonna 2023. Talousarvioesityksessä esitetään kirkollisveroprosentiksi 1,70 %. Verotulojen lisäksi seurakunnan valtionrahoitusosuudeksi voidaan arvioida noin 55 000 euroa.

Olennaista on huomioida, että budjetin eroavaisuus suhteessa esimerkiksi tilikauden 2021 lukuihin, johtuu keskeisesti siitä, että luonteeltaan epävarmoja tuloja ei ole budjetoitu. Näin ollen esimerkiksi kolehdit, keräykset ja lahjoitusvarat -tiliryhmä, tuet ja avustukset -tiliryhmä sekä maksutuotot -tiliryhmä poikkeavat toteumaluvuista. Edellisten lisäksi nykyisessä epävarmuudessa ja inflaatioympäristössä on tullut varautua olennaisiin kustannusnousuihin. Esitetyissä talousarvioluvuissa ei ole myöskään huomioitu mahdollisia pappilan myynnistä saatuja tuottoja. Edellä mainitut tuotot toteutuessaan nostaisivat seurakunnan tilikauden tuloksen ylijäämäiseksi. Talousarvioluvuissa on huomioitu vahvasti varovaisuuden periaate (= tuloja ei yliarvioida, menoja ei aliarvioida) siten, että seurakunnan toiminta olisi turvattu talousarviovuonna.

*Tuloslaskelmataulukossa miinusmerkki tarkoittaa tuloa / ylijäämää. Taulukko ilman sisäisiä eriä.*

# Investointiosa

**Talousarviovuosi 2023**

* Aggregaatti kylmiölle (alustava kustannusarvio 3.500 €)
* Asfaltin paikkaukset seurakuntatalon piha-alueella ja kirkon parkkipaikan luiska
* Päältä ajettava ruohonleikkuri (rahoitus hautainhoitorahastosta)

**Suunnitelmavuodet 2024–2025**

* Seurakuntatalon mahdolliset korjaus- ja tilamuutoshankkeet (tarkemmat ajankohdat ja investointimäärärahat täsmentyvät vuoden 2023 aikana toteutettavan tarveselvitys- ja hankesuunnittelutyön tuloksena)
* Kirkon mahdolliset korjaus- ja tilamuutoshankkeet (tarkemmat ajankohdat ja investointimäärärahat täsmentyvät vuoden 2023 aikana toteutettavan tarveselvitys- ja hankesuunnittelutyön tuloksena)
* Urkujen huolto- ja puhdistus (alustava kustannusarvio 12.000 €).
* Leirimajan päärakennuksen ja saunarakennuksen julkisivujen korjaus- ja maalaustoimenpiteet

***Edellä mainitut käsitellään luonteensa mukaisesti joko (a) tilikauden kuluna koko määrältään tai (b) taseeseen aktivoitavana eränä, josta kirjataan vuotuiset poistot***

# Rahoitusosa

*Rahavirtojen ennustamisessa on noudatettu erityistä varovaisuutta.*

***Taulukossa miinusmerkki tarkoittaa tuloa / ylijäämää.***

**

*HUOM. Varovaisuuden periaate (pappilan mahdollinen myyntitulo ja muut epävarmat tuotot eivät ole mukana esitetyissä luvuissa!)*

# Henkilöstö 2023

Kirkkoherra o.v.o (Urjala) 40 % Auni Kaipia

Seurakuntapastori 100 % Petri Paasikallio

Kanttori 100 % Sari Mäkinen

Diakoni 100 % Jaana Pyykkö

Kasvatuksen työntekijä 100 % Leena Tasanen

Talouspäällikkö 80 % Outi Uusi-Kouvo

Seurakuntamestari 100 % Juha Härmä

Kausityöntekijät

hautausmaatyöntekijä/siistijä (huhtik.loppu-lokak) Merja Rantanen

hautausmaatyöntekijä (toukok-syyskuu) Eila Heikkilä

Lisäksi hautausmaan kesätyöntekijät ja muut sijaiset

# Hautainhoitorahasto

**HAUTAINHOITORAHASTON TULOSLASKELMAOSA**



Hautainhoitorahastolle kohdistuu talouspäällikön palkkakustannuksista 20 %, seurakuntamestarin palkoista 20 % sekä kausityöntekijöiden palkoista 35%

Haudanhoitomaksuihin ei esitetä muutoksia vuodelle2023.

Vuonna 2022 suunniteltu päältä ajettavan ruohonleikkurin investointi ei toteutunut toimitusongelmien vuoksi, tarve koneelle ei kuitenkaan ole vähentynyt, joten investointiin varataan edelleen 8.000,00 euroa.

**Vuoden 2023 hautainhoitohinnasto:**

1 paikka 2 paikkaa 3 paikkaa 4 paikkaa

kesähoito

nurmi 65 euroa 85 euroa 105 euroa 125 euroa

hiekka 85 euroa 105 euroa 125 euroa 145 euroa

10- vuotta

nurmi 600 euroa 800 euroa 1000 euroa 1200 euroa

hiekka 800 euroa 1000 euroa 1200 euroa 1400 euroa

1. lähde: Valtionvarainministeriön verkkosivut 26.7.2022. [↑](#footnote-ref-2)